Period: Ur III
Genre: Administrative
Transliteration:
<SURFACE>
di-til...
e₂ ša₃ iri lugal...
lugal...
ur{d}nun-gal dumu...
in-na-ba...
ša₃-ku₃-ge ba-na...in
ša₃-bi-ta
2(diš) sar ka₂ gu-la
e₂ {geš}gu-za-še₃
ur-sa₆-ga ba-na-šum₂
2(diš) sar e₂ ga₂-nun
ur-sa₆-ga-a
ša₃-ku₃-ge ki-ba in-na-ga₂-ga₂
ba-a-ga dumu lu₂{d}nanše maškim
1(diš) nin-geškim-zi dumu ur-šu-ga-lam-ma
<SURFACE>
nam-geme₂-še₃
a-tu-ra
ba-na-gi-in
ur-mes dumu al-la
nam-erim₂-am₃
a-tu dumu ma₂-lah₅-gal maškim
1(diš) du₁₁-ga dumu giri₃-ni-i₃-dab₅ a-zu
lu₂-sa₆-ga dumu ur-sa₆-ga-ke₄
in-tak₄
lu₂-sa₆-ga nam-erim₂-am₃
ur-nigar{gar} maškim
ur{d}lamma
ensi₂
iti ezem{d}ba-ba₆...
mu ur-bi₂-lum{ki} si...lu-lu-bu{ki} u₃ kar₂...1(aš)-eš sagdu-bi...im-mi...

Cuneiform:
<SURFACE>
𒁲𒌀...
𒂍𒊮𒌷𒈗...
𒈗...
𒌨𒀭𒉣𒃲𒌉...
𒅔𒈾𒁀...
𒊮𒆬𒄀𒁀𒈾...𒅔
𒊮𒁉𒋫
𒈫𒊬𒆍𒄖𒆷
𒂍𒄑𒄖𒍝𒂠
𒌨𒊷𒂵𒁀𒈾𒋧
𒈫𒊬𒂍𒂷𒉣
𒌨𒊷𒂵𒀀
𒊮𒆬𒄀𒆠𒁀𒅔𒈾𒂷𒂷
𒁀𒀀𒂵𒌉𒇽𒀭𒀏𒉺𒁽
𒁹𒎏𒅆𒁾𒍣𒌉𒌨𒋗𒂵𒇴𒈠
<SURFACE>
𒉆𒊩𒆳𒂠
𒀀𒌅𒊏
𒁀𒈾𒄀𒅔
𒌨𒈩𒌉𒀠𒆷
𒉆𒉈𒊒𒀀𒀭
𒀀𒌅𒌉𒈣𒁺𒁺𒃲𒉺𒁽
𒁹𒅗𒂵𒌉𒄊𒉌𒉌𒆪𒀀𒍪
𒇽𒊷𒂵𒌉𒌨𒊷𒂵𒆤
𒅔𒋺
𒇽𒊷𒂵𒉆𒉈𒊒𒀀𒀭
𒌨𒌋𒌓𒆤𒃻𒉺𒁽
𒌨𒀭𒆗
𒉺𒋼𒋛
𒌗𒂡𒀭𒁀𒌑...
𒈬𒌨𒉈𒈝𒆠𒋛...𒇻𒇻𒁍𒆠𒅇𒃸...𒀸𒌍𒊗𒁉...𒅎𒈪...